potrebujem nejaké povolenia?
stavebné povolenie potrebujete v prípade, že zasahujete do nosných stien alebo meníte dispozičné riešenie alebo výmeru. najlepšie urobíte, ak kontaktujte konkrétny stavebný úrad a poraďte sa, čo všetko je potrebné zariadiť. ohlasovaciu povinnosť nemáte napríklad pri opravách omietok, vnútorných priečok alebo obkladov. ak robíte menšiu prerábku, napríklad výmenu vane či sprchového kútu, to hlásiť nemusíte. ak však meníte celé jadro, ohlasovať už musíte - ide však o jednoduchý proces.iba písomne ohlásite pripravované práce a počkáte na rozhodnutie.
pripravte sa na poplatky. poplatky za ohlásenie sú 30 eur pre právnickú osobu a 10 eur pre fyzickú osobu. niektorí správcovia bytových domov si účtujú za vyjadrenie k rekonštrukcii 12-16 eur (samozrejme v závislosti od mesta) a tiež majú spoplatnené pôdorysy v cenovej relácii približne 4-6 eur.
všeobecne platí, že sprchovací kút je praktickejší, vo vani si však užijete väčší relax. avšak, osprchovať sa v nej vám dá poriadne zabrať a ak nezvážite zástenu, skončíte s mokrou podlahou. takisto zaberá viac miesta, takže v prípade menšej kúpeľne ide o komplikovanejšie riešenie. finálne rozhodnutie je iba na vás. niekto si nevie bez horúceho kúpeľa predstaviť deň, iný nedá dopustiť na rýchlu sprchu. čo sa týka spotreby, priemerný objem vody na naplnenie vane sa rovná zhruba 5 minútam sprchovania. ak si však nastavíte prúd na slabší tok, dá sa hovoriť o šetrení.